Oslo fagottkor

Oslo fagottkor er et mannskor og showensemble bestående av 35–40 homofile menn. Koret er kjent for sin varierte og humoristiske tilnærming til alle typer musikk, og har et stort repertoar som strekker seg fra pop og moderne, til klassisk og tradisjonell musikk. Humor og show er gjennomgående i korets produksjoner. Dirigent for koret er Therese Kinzler Eriksen. Styreleder i Oslo fagottkor er Hans Pindar Flaata. Tomas Adrian Glans har lenge vært korets faste regissør og koreograf, og Steinar Svendsen er produsent.

 Historie 
Oslo fagottkor ble etablert i 2004. Navnet er avledet fra det engelske faggot, et pejorativ for homofileOrdboksoppføring faggot (en) som denne gruppen selv har valgt å ta brodden av. Koret består av 35–40 sangere og har opptrådt på TV-aksjonen (2012), Kvelden før kvelden på NRK1 (2008 og 2014),NRK.no: NRK1 tirsdag 23. desember 2008 kl 20.30 Kvelden før kvelden: Juleforberedelser med Hilde og Petter Torsdag kveld fra Nydalen (2009) og Senkveld (2010) på TV 2, Reiseradioen i NRK P1 og God morgen, Norge ved flere anledninger.

Våren 2008 laget Stian Carstensen den nye nasjonalsangen «Ja, Noorge» på oppdrag fra NRK P2.NRK.no: Ny nasjonalsang for Norge? Oslo fagottkor fremførte sangen sammen med Bjarte Hjelmeland i radiodokumentaren Å være norsk – i detalj.NRK.no: Å være norsk – i detalj Oslo fagottkor har senere fremført sangen med Stian Carstensen og Kringkastingsorkestret i Oslo Konserthus.

Sommeren 2009 ble Oslo fagottkor verdensmestere i homokor under World Outgames i København.Kulturkompasset.com: Oslo fagottkor verdensmestere i homokorRomerikes Blad: Verdens beste homokor På Gay Galla i januar 2010 ble Oslo fagottkor nominert i kategorien «Årets superhelt».TV 2 Underholdning: Carsten, Jan Thomas og Støre kan få homopris

Under Ski-VM 2011 opptrådte koret på Universitetsplassen sammen med blant andre Arve Tellefsen, Wenche Myhre, Madcon og Satyricon.http://www.nrk.no/nett-tv/indeks/252791/

I februar 2011 fremførte Oslo fagottkor «My Heart Is Yours» sammen med Didrik Solli-Tangen som pauseinnslag under den norske finalen av Melodi Grand Prix.

I forbindelse med 10-årsjubileet holdt Oslo fagottkor to jubileumskonserter i Sydney Opera House.

 Konserter 
Koret holder julekonserten God jul og fagott nyttår før jul hvert år. Konserten har tradisjonelt vært i Lilleborg Kirke, men på grunn av oppussing ble showet flyttet til Folketeateret i 2016, I tillegg har de som regel sommerkonsert annethvert år på Chat Noir. Nesten 10 000 personer så God jul og fagott nyttår i 2016, og koret tangerte sin egen publikumsrekord nok en gang.NRK Østlandssendingen: Rekordpopulært homsekorTVNORGE (NTB): Rekordmange vil feire jul med fagottkoret I tillegg opptrer Oslo fagottkor på forskjellige arrangement og tilstelninger og deltok under Trænafestivalen i 2017.HivNorge.no: Artistgalla for HivNorge

Oslo fagottkors sommerkonserter har vært i samarbeid med andre artister. Først ute som konferansier var Titten Tei (2005), etterfulgt av Eli Rygg (2006),Blikk.no:  Britney, Bacharach og Barbie  Jonas Gardell (2007) og Ingrid Bjørnov (2008 og 2009).Blikk.no: Fagottjubel på Chat Noir Bjørnov er den eneste som hittil har opptrådt flere ganger med koret, og var også medvirkende i jubileumsforestillingen Happy Birthday på Chat Noir i 2016.

Samarbeidet fortsatte med Cirkus Fagott på Chat Noir i juni 2010. Konserten høstet gode anmeldelser.Monal Levin i Oslopuls  Samme sommer spilte Oslo fagottkor og Bjørnov sommershow på Hvaler Gjestgiveri og fikk gode anmeldelser i Fredriksstad Blad og Demokraten.Anmeldelse i Demokraten

I juni 2011 spilte Oslo fagottkor forestillingen BADMEN sammen med Kari Slaatsveen på Chat Noir.

I februar 2014 var Oslo fagottkor i Australia sammen med Ingrid Bjørnov og holdt konserten The Hills Are Staying Alive – A Tribute to All Our Favourite Things i Operahuset i Sydney. Konsertene var en del av Oslo fagottkors tiårsjubileum. Ingrid Bjørnov medvirket også i tiårsjubileumsshowet Happy Birthday på Chat Noir i juni 2014.

I juni 2016 spilte Oslo fagottkor forestillingen Sanger fra livet – og ned på Chat Noir.

I desember 2022 opptrådte Oslo fagottkor i Oslo Spektrum med Kringkastingsorkestret. Konserten ble sendt på NRK.

 Diskografi 
I 2013 ga Oslo fagottkor ut sin debutplate God jul og fagott nyttår, som fikk positiv omtale i Aftenposten.

 Referanser 

 Eksterne lenker 


Kategori:Kor i Oslo
Kategori:Etableringer i 2004
Kategori:Skeive emner i Norge